title: Директива 2003/19/ЕО на Комисията от 21 март 2003 година за изменение с цел привеждане в съответствие с техническия прогрес на Директива 97/27/ЕО на Европейския парламент и на Съвета относно масата и размерите на някои категории моторни превозни средства и на техните ремаркетаТекст от значение за ЕИП.

text:
Важна правна забележка

|

32003L0019

Официален вестник n° L 079 , 26/03/2003 стр. 0006 - 0013 специално чешко издание глава 13 том 31 стр. 170  - 177 специално испанско издание глава 13 том 31 стр. 170  - 177 специално унгарско издание глава 13 том 31 стр. 170  - 177 специално литвийско издание глава 13 том 31 стр. 170  - 177 LV.ES глава 13 том 31 стр. 170  - 177 MT.ES глава 13 том 31 стр. 170  - 177 PL.ES глава 13 том 31 стр. 170  - 177 SK.ES глава 13 том 31 стр. 170  - 177 специално словенско издание глава 13 том 31 стр. 170  - 177

		20030321Директива 2003/19/ЕО на Комисиятаот 21 март 2003 годиназа изменение с цел привеждане в съответствие с техническия прогрес на Директива 97/27/ЕО на Европейския парламент и на Съвета относно масата и размерите на някои категории моторни превозни средства и на техните ремаркета(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/156/ЕИО на Съвета от 6 февруари 1970 г. за сближаване на законодателството на държавите-членки относно типовото одобрение на моторните превозни средства и на техните ремаркета [1], последно изменена с Директива 2001/116/ЕО на Комисията [2], и по-специално член 13, параграф 2 от нея,като има предвид, че:(1) Директива 97/27/ЕО на Европейския парламент и на Съвета от 22 юли 1997 г. относно масата и размерите на някои категории моторни превозни средства и на техните ремаркета, която изменя Директива 70/156/ЕИО [3], изменена с Директива 2001/85/ЕО [4], е една от специалните директиви в рамките на процедурата за типово одобрение на ЕО, установена с Директива 70/156/ЕИО. Разпоредбите на Директива 70/156/ЕИО относно системите, компонентите и обособените технически възли на превозните средства се прилагат съответно за Директива 97/27/ЕО.(2) В светлината на придобития опит при прилагането на Директива 97/27/ЕО е необходимо да се изменят и да се уточнят някои разпоредби в нея с оглед единно тълкуване във всички държави-членки.(3) Директива 96/53/ЕО на Съвета от 25 юли 1996 г. за определяне по отношение на някои пътни превозни средства, движещи се в Общността, на максимално допустимите размери в националния и международния трафик и максимално допустимото тегло в международния трафик [5], изменена с Директива 2002/7/ЕО на Европейския парламент и на Съвета [6], увеличава допустимите размери на някои моторни превозни средства, и в частност максималната дължина на автобусите. За да е възможно типовото одобряване на ЕО на превозните средства, чиято дължина достига допустимия максимум, е необходимо да се изменят съответно изискванията на Директива 97/27/ЕО.(4) Мерките, предвидени в настоящата директива, са в съответствие със становището на Комитета за привеждане в съответствие с техническия прогрес, създаден с Директива 70/156/ЕИО,ПРИЕ НАСТОЯЩАТА ДИРЕКТИВА:Член 1Приложения I—IV към Директива 97/27/ЕО се изменят в съответствие с приложението към настоящата директива.Член 21. Считано от 1 октомври 2003 г., що се отнася до превозните средства, които отговарят на изискванията на Директива 97/27/ЕО, изменена с настоящата директива, държавите-членки не могат по причини, свързани с масата и размерите:а) да отказват типово одобрение на ЕО или национално типово одобрение на тип моторно превозно средство от категориите М2, М3, N или О;б) да отказват да определят на тип моторно превозно средство от категориите М2, М3, N или О допустими максимални маси при регистриране/експлоатация съгласно приложение IV (когато това се изисква);в) да забраняват регистрацията, продажбата или въвеждането в експлоатация на тези превозни средства.2. Считано от 1 октомври 2004 г., държавите-членки не издават типово одобрение на ЕО и могат да отказват национално типово одобрение на тип превозно средство от категориите М2, М3, N или О на основания, свързани с масата и размерите, ако не са спазени изискванията на Директива 97/27/ЕО, последно изменена с настоящата директива.Член 3Настоящата директива не обезсилва одобренията, издадени в приложение на Директива 97/27/ЕО, и не пречи на разширяването на тези одобрения в съответствие с разпоредбите на директивата, по силата на която те са били издадени.Член 4До 9 март 2005 г. Обединеното кралство и Португалия могат на тяхна територия да отказват национално типово одобрение на тип превозно средство или да отказват или забраняват продажбата, регистрацията, въвеждането в експлоатация или употребата на превозно средство, или да считат за невалидно по смисъла на член 7, параграф 1 от Директива 70/156/ЕИО неговото удостоверение за съответствие, ако споменатото превозно средство не отговаря на критериите за управляемост, уточнени в член 8, буква а) от Директива 96/53/ЕО.Член 51. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, преди 30 септември 2003 г. Те незабавно уведомяват Комисията за това.Когато държавите-членки приемат тези разпоредби, последните съдържат позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.2. Държавите-членки уведомяват Комисията за текста на основните разпоредби от националното законодателство в областта, регулирана с настоящата директива.Член 6Настоящата директива влиза в сила от двадесетия ден след публикуването ѝ в Официален вестник на Европейския съюз.Член 7Адресати на настоящата директива са държавите-членки.Съставено в Брюксел на 21 март 2003 година.За КомисиятаErkki LiikanenЧлен на Комисията[1] ОВ L 42, 23.2.1970 г., стр. 1.[2] ОВ L 18, 21.1.2002 г., стр. 1.[3] ОВ L 233, 25.8.1997 г., стр. 1.[4] ОВ L 42, 13.2.2002 г., стр. 1.[5] ОВ L 235, 17.9.1996 г., стр. 59.[6] ОВ L 67, 9.3.2002 г., стр. 47.--------------------------------------------------20030321ПРИЛОЖЕНИЕПРИЛОЖЕНИЯ I—IV КЪМ ДИРЕКТИВА 97/27/ЕО СЕ ИЗМЕНЯТ, КАКТО СЛЕДВА:А. Приложение I се изменя, както следва:1. След заглавието на раздел 2, се добавя следният текст:"Определенията, дадени в приложение I (включително бележките под линия), и в приложение II към Директива 70/156/ЕИО, се прилагат за настоящата директива."2. Раздел 2.4.1 се изменя, както следва:а) шесто и седмо тире се заменят, както следва:- "— огледала за обратно виждане и други устройства за непряко виждане,- — системи за подпомагане на виждането,"б) десето, единадесето и дванадесето тире се заменят, както следва:- "— стъпала за достъп до превозното средство и устройства за задържане,- — каучукови предпазители и подобни устройства,- — повдигащи платформи, рампи за осигуряване на достъп и подобно оборудване в движение, което не надвишава 300 mm, при условие че товароносимостта на превозното средство не се увеличава,"в) добавят се следните четиринадесето и петнадесето тирета:- "— контактни пръти на превозните средства с електрическо задвижване,- — външни сенници;"3. Раздел 2.4.2 се изменя, както следва:а) седмото тире се заменя, както следва:- "— огледала за обратно виждане и други устройства за непряко виждане,"б) добавят се следните единадесето и дванадесето тирета:- "— системи за подпомагане на виждането,- — сгъваеми устройства за указване на страничните габарити, които се монтират на автобусите, предназначени за използване в направлявани системи на автобуси, ако не са в сгънато положение;"4. Второто тире на раздел 2.4.3 се заменя, както следва:- "— пантографи или контактни пръти във вдигнато положение."5. Второто тире на раздел 2.4.4 се заменя, както следва:- "— устройствата, посочени в раздел 2.4.1," думата "или" между второто и третото тире се заличава.6. Раздел 2.5 се заменя, както следва:"2.5. "маса на превозното средство в движение": масата, определена в приложение I, раздел 2.6 към Директива 70/156/ЕИО."7. В раздел 2.6, второто изречение се заменя, както следва:"Определянето на категорията на превозното средство се извършва съгласно приложение II към Директива 70/156/ЕИО."8. Раздели 2.7, 2.8 и 2.9 се заменят, както следва:"2.7. "Технически допустима максимална маса върху оста (m)": масата, съответстваща на допустимия максимален вертикален статичен товар, предаван на пътя посредством оста, фиксирана в зависимост от конструкцията на превозното средство, и на оста, и обявена от производителя на превозното средство.В случая на превозни средства от категория N1, технически допустимата максимална маса върху задната или задните оси не може да бъде надвишавана с повече от 15 %, а технически допустимата максимална маса в натоварено положение не може да бъде надвишавана с повече от 10 % или със 100 kg, като се взема предвид по-ниската от тези две стойности; тази разпоредба се прилага само в случай на превозно средство, което тегли ремарке, при положение че експлоатационната скорост е ограничена на 80 km/h или по-малко.Производителят на превозното средство уточнява това ограничение на скоростта или други евентуални експлоатационни условия в ръководството на потребителя.2.8. "Технически допустимата максимална маса върху група от оси (μ)": масата, съответстваща на допустимия максимален вертикален статичен товар, предаван на пътя посредством група от оси, фиксирана в зависимост от конструкцията на превозното средство, и на групата от оси, и обявена от производителя на превозното средство.2.9. "Теглена маса": максималният товар, предаван на пътя посредством оста или осите на тегленото или теглените превозни средства."9. Раздел 2.11 се заменя, както следва:"2.11. "Технически допустима максимална маса в точката на прикачване на моторно превозно средство": масата, съответстваща на допустимия максимален вертикален статичен товар върху точката на прикачване в зависимост от конструкцията на моторното превозно средство и/или на теглително-прикачното устройство и която е обявена от производителя. По определение тази маса не включва масата на теглително-прикачното устройство на моторното превозно средство."10. Раздел 2.13 се заменя, както следва:"2.13. "Технически допустима максимална маса в натоварено състояние на подвижния състав (МС)": пълната максимална маса на подвижния състав, включващ моторното превозно средство и неговото ремарке или ремаркета, която е обявена от производителя. В случаите на подвижен състав с полуремарке или ремарке с централно разположена ос, се използва технически допустимата максимална маса на осите на ремаркето, а не технически допустимото максимално тегло в натоварено положение М."11. Раздел 2.19 се заменя, както следва:"2.19. "Тип превозно средство": превозните средства, които не се различават по някои основни аспекти, такива като:- производител,- основни аспекти, свързани с конструкцията и модела, такива като:- за превозните средства от категории M2 и М3:- шаси/каросерия със самоносеща структура, едноетажни/двуетажни, несъчленени/съчленени (явни и основни разлики),- брой на осите,- за превозните средства от категория N:- шаси/под (явни и основни разлики),- брой на осите,- за превозните средства от категория О:- шаси/каросерия със самоносеща структура (явни и основни разлики), ремарке с прикачна ос/полуремарке/ремарке с централно разположена ос,- спирачна система: ремарке, върху което не се прилага спирачен момент/инерционно спирачно устройство/забавител,- брой на осите.За целите на настоящата точка аспектите, свързани с конструкцията или устройството, като например междуосието, конструкцията на осите, окачването, управлението, гумите и промените, свързани с устройството за коригиране на спирачното усилие върху осите, прибавянето или премахването на редукционни клапани, свързани с конфигурациите за използване на превозното средство като влекач на полуремаркета и като камион, и елементите, свързани с шасито (например двигател, резервоари за гориво, трансмисия и др.) не се смятат като основни точки."12. Раздел 7.2 се заменя, както следва:"7.2. Измерване на размеритеГабаритните дължина, ширина и височина се измерват в съответствие с разпоредбите на раздел 2.4 върху превозното средство или средства в движение, споменати в раздел 3.3.Ако те се отклоняват с повече от 1 % от размерите, които производителят е обявил за съответните технически конфигурации в рамките на този тип превозно средство, измерените размери се използват за целите на следващите изисквания и техническата служба тогава, ако е необходимо, да извърши допълнителни измервания върху други превозни средства, освен посочените в раздел 3.3. Пределните стойности, посочени в приложение I към Директива 96/53/ЕО, не могат обаче да бъдат надвишавани."13. Раздели 7.4.2.5 и 7.4.2.5.1 се заменят, както следва:"7.4.2.5. Когато превозното средство е натоварено с масата си M според едно от допустимите положения, описани в раздел 7.4.2.5.1 или 7.4.2.5.2, масата, съответстваща на товара, приложен върху оста "i", не може да надвишава масата Mi върху тази ос, а масата, съответстваща на товара, приложен върху отделната ос или групата оси "j", не може да надвишава масата μj.7.4.2.5.1. Равномерното разпределяне на масата означава, че превозното средство в движение с маса от 75 kg, поставена на всяко пътническо място, е натоварено до масата М, като полезният товар е разпределен равномерно в пространството, предназначено за превоз на товари."14. Раздели 7.4.2.5.1.1 и 7.4.2.5.1.2 се заличават;15. Раздел 7.4.2.5.2 се заменя, както следва:"7.4.2.5.2. В случай на крайно разпределение на масата (нееднороден товар) производителят трябва да посочи крайните възможни и допустими положения на центъра на тежестта на полезния товар и/или на каросерията, и/или на вътрешните оборудвания или обзавеждания (например от 0,50 m до 1,30 m преди първата задна ос), когато превозното средство в движение с маса от 75 kg, поставена на всяко пътническо място, е натоварено до масата си М."16. Раздели от 7.4.2.5.2.1 до 7.4.2.5.3.2 се заличават;17. Раздел 7.4.3.2 се заменя, както следва:"7.4.3.2. Масата на превозното средство в движение, плюс масата Q, умножена по броя на седналите и правостоящите пътници, плюс масите WP, B и BX, определени в раздел 7.4.3.3.1, плюс технически допустимата максимална маса в точката на прикачване, ако от страна на производителя е монтирано теглително-прикачно устройство, не могат да надвишават масата М."18. Раздел 7.4.3.3.1 се заменя, както следва:"7.4.3.3.1. Превозното средство в движение се натоварва със: маса, съответстваща на броя Р на седящите пътници, маси Q; маса, съответстваща на броя SР на правостоящи пътници, маси Q, които са равномерно разпределени на площта, предназначена за превоз на правостоящи пътници S1; според случая, масата WP се разпределя равномерно на всяко място, предназначено за инвалидна количка; маса, равна на В (kg), равномерно разпределена в багажното отделение; маса, равна на BX (kg), равномерно разпределена на пространството на покрива, предвидено за носене на багажи, където:Р е броят на седящите места;S1 е площта, предназначена за правостоящи пътници. В случая на превозни средства от клас III или В, S1 = 0;SP, обявено от производителя, не може да надвишава стойността S1/Ssp, където Ssp е условното пространство, предвидено за правостоящ пътник и е уточнено в таблицата по-долу;WP (kg) е броят на местата за инвалидни колички, умножен по 250 kg, които представляват масата на една инвалидна количка и на лицето, което я използва;B (kg), което е обявено от производителя, е цифрова стойност от най-малко 100 × V. Тя включва багажните отделения или багажниците, които евентуално са монтирани от външната страна на превозното средство;V е общият обем на багажните отделения, в m3. В случая на одобряване на превозно средство от клас I или A, обемът на багажните отделения, които са достъпни единствено от външната страна на превозното средство, не се взема предвид;BX, който е обявен от производителя, е цифрова стойност от най-малко 75 kg/m2. Тъй като двуетажните превозни средства не са оборудвани за превоз на багажи на покрива, BX има нулева стойност за тях;Q и Ssp имат стойности, които са указани в таблицата по-долу:Клас превозно средство | Q (kg) маса на един пътник | Ssp (m2/пътник) условно ространствоза един правостоящ пътник |Класове I и А | 68 | 0,125 |Клас II | 71 [1] | 0,15 |Класове III и В | 71 [1] | Няма правостоящи пасажери |19. Добавят се следните раздели от 7.4.3.3.2 до 7.4.3.3.2.3:"7.4.3.3.2. В случая на превозно средство, което има променлив брой седящи места и е с площ, запазена за правостоящи пътници (S1), и/или е оборудвано за превоз на инвалидни колички, изискванията на раздели 7.4.3.2 и 7.4.3.3 трябва да се проверят за всяко от следните положения, според случая.7.4.3.3.2.1. Заемане на всички предвидени седящи места, след това и на оставащата площ за правостоящи пътници (най-много до заявения от производителя максимален брой пътници, ако той бъде достигнат) и ако остава още пространство, заемане на всички места, които евентуално могат да се използват за инвалидни колички.7.4.3.3.2.2. Заемане на цялото пространство, предвидено за правостоящи пътници (най-много до заявения от производителя максимален брой правостоящи пътници), след това и на всички оставащи седящи места, и ако остава още площ, заемане на всички места, които евентуално могат да се използват за инвалидни колички.7.4.3.3.2.3. Заемане на всички места, предвидени за инвалидни колички, след това и на оставащата площ за правостоящи пътници (най-много до заявения от производителя максимален брой правостоящи пътници, ако той бъде достигнат) и на оставащите свободни места."20. Раздел 7.4.3.4 се заменя, както следва:"7.4.3.4. Когато превозното средство е в движение или е натоварено по описания в раздел 7.4.3.3.1 начин, масата, съответстваща на товара върху предната ос или върху групата предни оси, не може да бъде по-ниска от процента на масата на превозното средство в движение или от технически допустимото максимално тегло в натоварено положение "М", определено от следната таблица:Класове I и А | Клас II | Класове III и В |несъчленено | съчленено | несъчленено | съчленено | несъчленено | съчленено |20 | 20 | 25 [2] | 20 | 25 [2] | 20 |21. Добавя се следният раздел 7.4.3.5:"7.4.3.5. Когато одобряването на превозно средство трябва да се извърши за няколко отделни класа, раздели 7.4.3.2 и 7.4.3.3 се прилагат за всеки клас."22. Заглавието на раздел 7.4.4 се заменя, както следва:"7.4.4. Изисквания за теглените каравани".23. Второто изречение на раздел 7.6.1 се заменя, както следва:"За моторните превозни средства и полуремаркетата, оборудвани с повдигачи на оси (виж раздел 2.14), това изискване е валидно също в случая, когато повдигащите се оси са във вдигнато положение или когато облекчаващите натоварването оси са в разтоварено положение. То не се прилага за устройствата за подпомагане на потеглянето, като например повдигащите се оси, отговарящи на изискванията на приложение IV, раздел 3.5."24. Раздели 7.6.2, 7.6.3 и 7.6.4 се заменят, както следва:"7.6.2. Допълнителни изисквания за превозните средства от категория N:Превозното средство е неподвижно и управляващите му колела са ориентирани така че ако то започне да се движи, предният му край би трябвало да опише кръг с радиус от 12,50 m, като посредством маркиране на линия на земята се установява вертикална равнина, допирателна към тази страна на превозното средство, която е насочена към външната страна на кръга.Когато превозното средство се движи напред, следвайки кръга с радиус от 12,50 m, никой от неговите елементи не може да излиза извън вертикалната равнина с повече от 0,80 m (виж фигура Б).За превозните средства, оборудвани с повдигач на оста, това изискване е валидно също в случая, когато оста или осите са във вдигнато положение (по смисъла на раздел 2.14). За превозните средства от категория N с повдигащи се оси, когато те са във вдигнато положение, или с облекчаващи натоварването оси, когато те са в разтоварено положение, цифрата 0,80 m се заменя с 1,00 m.7.6.3. Допълнителни изисквания за превозните средства от категории М2 или М3Докато превозното средство е неподвижно, посредством маркиране на линия на земята се установява вертикална равнина, допирателна към тази страна на превозното средство, която е насочена към външната страна на кръга. В случая на съчленено превозно средство двете негови съчленени части се подравняват спрямо тази вертикална равнина. Когато превозното средство навлиза, движейки се по права линия, в кръга, описан в точка 7.6.1, никой от неговите елементи не може да излиза извън тази вертикална равнина с повече от 0,60 m (виж фигури В и Г).7.6.4. Предписанията на раздели 7.6.1—7.6.3 могат също да се проверят по искане на производителя с помощта на съответни еквивалентни изчисления или чрез геометрична демонстрация.Ако по искане на производителя превозно средство от категория N без управляваща задна ос се проверява в зависимост от неговите геометрични характеристики, то се счита като отговарящо на изискванията на раздел 7.6.2 по-горе, ако разстоянието между задните колела и най-задната му част не представлява повече от 60 % от междуосието на превозното средство."25. Фигура В от раздел 7.6.3 се заменя със следната фигура:R = 12,5 mr = 5,3 mU = макс. 0,6+++++ TIFF +++++26. В раздел 7.6.3, се добавя следната фигура Г след фигура В:R = 12,5 mr = 5,3 mU = макс. 0,6+++++ TIFF +++++27. Добавя се следният раздел 7.6.5:"7.6.5. В случая на неокомплектовани превозни средства производителят обявява максимално допустимите размери, за които превозното средство трябва да бъде проверено дали отговаря на изискванията на раздели от 7.6.1 до 7.6.3."28. Раздели 7.8.1 и 7.8.2 се заменят, както следва:"7.8.1. Максималната технически допустима маса върху точката на прикачване на моторно превозно средство, предназначено да тегли ремарке с централно разположена ос и чиято максимална технически допустима теглителна маса надвишава 3,5 тона, трябва да бъде най-малкото равностойна на 10 % от неговата технически допустима максимална теглителна маса или да бъде равна на 1000 kg, като се взема предвид по-ниската от тези две стойности.7.8.2. Технически допустимата максимална маса върху точката на прикачване на моторно превозно средство, предназначено да тегли ремарке с централно разположена ос и чиято технически допустима максимална теглителна маса не надвишава 3,5 тона, трябва да бъде най-малкото равностойна на 4 % от неговата технически допустима максимална теглителна маса или да бъде равна на 25 kg, като се взема предвид по-високата от тези две стойности."29. Раздел 7.10 се заменя, както следва:"7.10. Съотношение мощност на двигателя/максимална масаМоторните превозни средства трябва да имат отдавана мощност на двигателя от най-малко 5 киловата на тон от технически допустимото максимално тегло в натоварено положение на подвижния състав. В случая на пътни влекачи отдаваната мощност на двигателя трябва да бъде най-малко 2,2 киловата на тон. Отдаваната мощност на двигателя се измерва в съответствие с разпоредбите на Директива 80/1269/ЕИО на Съвета [***].Б. Приложение II се изменя, както следва:1. Раздел 0.2 се заменя, както следва:"0.2. Тип."2. Раздел 13 се заменя, както следва:+++++ TIFF +++++’13.СПЕЦИАЛНИ РАЗПОРЕДБИ ОТНОСНО ПРЕВОЗНИТЕ СРЕДСТВА, ПРЕДНАЗНАЧЕНИ ЗА ПРЕВОЗ НА ПЪТНИЦИ И СЪДЪРЖАЩИ ОСВЕН МЯСТОТО НА ВОДАЧА, ПОВЕЧЕ ОТ 8 СЕДЯЩИ МЕСТА13.1.Клас на превозното средство (клас I, клас II, клас III, клас А, клас В):Площ, предвидена за пътниците (m2): …13.2.13.2.1.Общо (S0): …Горен етаж (S0a) (1): …13.2.2.13.2.3.Долен етаж (S0b): …13.2.4.Площ, предвидена за правостоящите пътници (S1): …13.3.Брой на пътниците (седящи и правостоящи):13.3.1.Общо (N): …Горен етаж (Na) (1): …13.3.2.Долен етаж (Nb) (1): …13.3.3.13.3.4.Брой на седящите пътници:13.4Брой на местата, предвидени за инвалидни колички в превозни средства от категории М2 и М3:13.4.1.Общо (А): …Горен етаж (Аa) (1): …13.4.2.Долен етаж (Аb) (1): …13.4.3.Обем на багажните отделения (m3): …13.7.Площ, предвидена за превоз на багажи на покрива (m2): …13.8.В. Приложение III се изменя, както следва:В добавката се добавя следният раздел 1.24.3:"1.24.3. Брой на местата, предвидени за инвалидни колички в превозните средства от категория М2 или М3:"Г. Приложение IV се изменя, както следва:1. Раздел 1.3.3 се заличава;2. Раздел 2.2.1 се изменя, както следва:а) буква в) се заменя, както следва:"в) за превозните средства, чиято максимална маса не надвишава 3,5 тона, предназначени само да теглят ремаркета, оборудвани със спирачни системи с инерционно действие: максимално допустимата маса в натоварено положение при регистрация/при експлоатация на превозното средство, или за превозните средства с висока проходимост (виж раздел 7.5 от приложение I), един път и половина тази маса, като максимумът е 3,5 тона,"б) буква д) се заменя, както следва:"д) за превозните средства, предназначени за теглене на ремаркета, с изключение на полуремаркета, оборудвани със спирачна уредба с постоянно действие: един път и половина допустимата маса в натоварено положение при регистрация/при употреба на превозното средство."3. В раздел 2.2.1 последният ред от първия параграф, който гласи "осигурява изпълнението на всички съответни технически разпоредби на Директива 96/53/ЕО" се заличава.4. Второто изречение на раздел 3.2 се заменя, както следва:"За тази цел повдигащата се или облекчаващата натоварването ос трябва да се спусне до нивото на земята или да се приведе автоматично в работно положение, ако оста или осите, които са най-близо до предната група оси или до предната ос на моторното превозно средство, са подложени на допустимото максимално натоварване при регистрация/при експлоатация."5. Раздел 3.3 се заличава.6. Четвъртото тире на раздел 3.5.1 се заменя, както следва:- "— след потеглянето на моторното превозно средство и преди то да е превишило скоростта от 30 km/h, оста трябва да се спусне отново на нивото на земята или да се приведе автоматично отново в работно положение."[*] Включително 3 kg ръчен багаж."[2] Тази цифра се свежда до 20 % при триосните превозни средства от класове II и III, които имат две управляващи оси."[***] ОВ L 375, 31.12.1980 г., с. 46."--------------------------------------------------


title: Директива на Съвета от 13 април 1989 година за сближаването на законодателствата на държавите-членки относно страничната защита (странични предпазители) на някои моторни превозни средства и техните ремаркета

text:
               13/ 09

               BG

               Официален вестник на Европейския съюз

               156

         31989L0297

               L 124/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 13 април 1989 година
   за сближаването на законодателствата на държавите-членки относно страничната защита (странични предпазители) на някои моторни превозни средства и техните ремаркета
   (89/297/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Дoговора за създаване на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че е важно да се приемат мерки за постепенно изграждане на вътрешния пазар за периода, който изтича на 31 декември 1992 г.; като има предвид, че вътрешният пазар трябва да обхваща пространство без вътрешни граници, в което е осигурено свободното движение на стоки, хора, услуги и капитали;
   като има предвид техническите изисквания, на които превозните средства трябва да отговарят съгласно националните законодателства по отношение inter alia на страничните предпазители на моторните превозни средства и техните ремаркета;
   като има предвид, че тези изисквания в една държава-членка се различават от тези в друга; като има предвид, че следователно е необходимо всички държави-членки да възприемат еднакви изисквания или като допълнение, или вместо досега съществуващата нормативна уредба с оглед, по-специално, да се позволи прилагането по отношение на всеки тип превозно средство на процедурата по типовото одобрение на ЕИО, която е предмет на Директива 70/156/ЕИО на Съвета от 6 февруари 1970 г. за сближаването на законодателствата на държавите-членки относно типовото одобрение на моторни превозни средства и техните ремаркета (4), последно изменена с Директива 87/403/ЕИО (5);
   като има предвид, че за повишаване на безопасността на движение по пътищата, е необходимо да се оборудват със странични предпазители всички превозни средства в по-тежкотоварните категории, за да предложат на незащитените потребители на пътя (пешеходци, колоездачи, мотоциклетисти) ефикасна защита срещу риска от падане под страничната част на тези превозни средства;
   като има предвид, че по практически причини, е необходимо да се предвидят различни срокове за прилагане за нови типови одобрения и за всички нови превозни средства;
   като има предвид, че сближаването на националните законодателства относно моторните превозни средства включва взаимното признаване от държавите-членки на проверките, извършени от всяка от тях на базата на общи изисквания,
   ПРИЕ НАСТОЯЩАТА ДИРЕКТИВА:
   Член 1
   За целите на настоящата директива „превозно средство“ означава всяко моторно превозно средство от категория N2 и N3 и ремаркета от категория О3 и О4, както е определено в приложение 1 на Директива 70/156/ЕИО, предназначени за движение по пътищата, с или без каросерия и с максимална проектна скорост, надвишаваща 25 км/ч.
   Член 2
   1.   Никоя държава-членка не може, на основания, отнасящи се до страничната защита, да откаже да предостави типово одобрение на ЕИО или национално типово одобрение за превозно средство, ако това превозно средство отговаря на изискванията, отбелязани в приложението.
   2.   Никоя държава-членка не може, на основания, отнасящи се до страничната защита, да откаже или забрани продажбата, регистрацията, пускането в употреба или използването на превозно средство, ако това превозно средство отговаря на изискванията, отбелязани в приложението.
   Член 3
   Държава-членка, която е предоставила типово одобрение на ЕИО, взема мерките, необходими за гарантиране, че е информирана за всяко изменение на част или характеристика, визирани в приложението. Компетентните органи на тази държава-членка определят дали измененият тип превозно средство да бъде подложено на нови изпитвания, придружени с нов протокол. Когато след такива изпитвания се оказва, че не са спазени изискванията на настоящата директива, изменението не се разрешава.
   Член 4
   1.   Считано от 1 юни 1990 г. държавите-членки:

               —

               не могат повече да издават документа, предвиден в член 10, параграф 1, трето тире от Директива 70/156/ЕИО по отношение на типа превозно средство, при което устройствата за странична защита не отговарят на изискванията на настоящата директива,

               —

               могат да отказват издаването на националното типово одобрение по отношение на тип превозно средство, при което устройствата за странична защита не са съобразени с разпоредбите на настоящата директива.

         2.   Считано от 1 май 1991 г. държавите-членки могат да забранят първоначалното пускане в употреба на превозни средства, страничните защитни устройства на които не са съобразени с разпоредбите на настоящата директива.
   Член 5
   Измененията, необходими за привеждане в съответствие с техническия прогрес на изискванията на приложението, се приемат съгласно процедурата по член 13 от Директива 70/156/ЕИО.
   Член 6
   1.   Държавите-членки въвеждат в сила разпоредбите, необходими, за да се съобразят с настоящата директива, преди 30 октомври 1989 г. Те незабавно информират Комисията за това.
   2.   Държавите-членки съобщават на Комисията основните разпоредби от националното законодателство, които те приемат в областта, уредена от настоящата директива.
   Член 7
   Адресати на настоящата директива са държавите-членки.

      Съставено в Люксембург на 13 април 1989 година.

            За Съвета

            Председател

         P. SOLBES

      (1)  ОВ C 265, 5.10.1987 г., стр. 21.

      (2)  ОВ C 94, 11.4.1988 г., стр. 23.

      (3)  ОВ C 80, 28.3.1988 г., стр. 17.

      (4)  ОВ L 42, 23.2.1970 г., стр. 1.

      (5)  ОВ L 220, 8.8.1987 г., стр. 44.
   ПРИЛОЖЕНИЕ
   ТЕХНИЧЕСКИ ИЗИСКВАНИЯ ЗА СТРАНИЧНА ЗАЩИТА
   1.   Общи изисквания и определения
   1.1.   Всички превозни средства от категория N2, N3, O3 и O4 трябва да бъдат проектирани и/или оборудвани така, че когато са пълни, да предлагат ефикасна защита на незащитените ползватели на пътя (пешеходци, колоездачи, мотоциклетисти) срещу риска от падане под страничната част на превозното средство и минаване под колелата (1).
   Директивата не се прилага за:

               —

               полуремаркета за трактори,

               —

               специално предназначени и проектирани ремаркета за превозване на много дълги товари с непрекъсната дължина, като трупи, железни пръти и др.,

               —

               превозни средства, предназначени и конструирани за специални цели и където не е възможно, по практически причини да се пригоди такава странична защита.

         1.2.   Счита се, че едно превозно средство задоволява изискванията, залегнали в точка 1.1., ако неговите странични части осигуряват защита в съответствие с разпоредбите на следващите параграфи.
   1.3.   Определения
   1.3.1.   Тип на превозно средство за целите на страничната защита
   Терминът „тип на превозно средство за целите на страничната защита“ означава превозни средства, които не се различават по отношение на следните основни характеристики:
   широчина на задния мост, структура, размери, вид и материали на каросерията и шасито, характеристики на окачването на превозното средство дотолкова, доколкото те влияят на изискванията на точка 2.
   1.3.2.   „Тегло в ненатоварено състояние“ означава теглото на превозното средство в движение, празно и ненатоварено, но което включва горивото, охлаждащата течност, смазочните материали, инструментите и резервната гума, ако са доставени от производителя на превозното средство, като стандартно оборудване.
   1.4.   Местоположение на превозното средство
   Когато се изпитва за съответствие с техническите спецификации, изложени в точка 2, местоположението на превозното средство е, както следва:

               —

               на хоризонтална и равна повърхност,

               —

               водещите колела са в положение напред,

               —

               превозното средство да е ненатоварено,

               —

               полуремаркетата са в положение върху техните носещи конструкции с хоризонтална повърхност на товарене.

         2.   Странична защита, снабдена със специфично устройство (страничен предпазител)
   2.1.   Устройството не увеличава общата ширина на превозното средство и главната част от неговата външна повърхност не може да бъде повече от 120 мм откъм най-външната равнина (максималната ширина) на превозното средство. Неговият преден край може да се завърти навътре в съответствие с точки 2.4.2. и 2.4.3. Неговият заден край не трябва да е с отстъп повече от 30 мм откъм най-външния край на задните гуми (с изключение на всякакво надграждане на гумите близо до земята) върху най-малко 250 мм от най-задните.
   2.2.   Външната повърхност на устройството е гладка, предимно равна или хоризонтално рифелована/вълниста и по възможност продължава от началото до края; близко стоящите части могат въпреки това да се застъпват, при условие че ръбът на припокриването е или извит назад, или надолу или може да се остави надлъжно пространство от не повече от 25 мм, при условие че задната част не се показва пред предната част; куполовидните глави на болтовете или нитовете могат да се подават на повече от 10 мм разстояние от повърхността и други части могат да се подават при същото ограничение, при условие че те са гладки и също така заоблени; всички външни ръбове и ъгли са заоблени с радиус най-малко 2,5 мм (изпитани, както е предвидено в Директива 74/483/ЕИО (2).
   2.3.   Устройството може да се състои от непрекъсната гладка повърхност, от една или повече хоризонтални надлъжни греди или от комбинация от повърхност и надлъжни греди; ако се използват надлъжни греди, те са не повече от 300 мм поотделно и не по-малко от:

               —

               50 мм на височина в случая на превозни средства от категории N2 и О3,

               —

               100 мм на височина и съществено гладки в случая на превозни средства от категории N2 и О3.
               Комбинациите от повърхности и надлъжни греди сформират непрекъснат страничен предпазител, с уговорката за разпоредбите в точка 2.2.

      Предният край на страничния предпазител е проектиран, както следва:
   Неговото местоположение е:
   2.4.1.1.   върху моторно превозно средство: на не повече от 300 мм зад вертикалната напречна равнина, допираща се до най-задната част от гумата на колелото непосредствено пред предпазителя;
   2.4.1.2.   теглително-прикачно устройство на ремарке: на не повече от 500 мм зад равнината, определена в точка 2.4.1.1;
   2.4.1.3.   върху полуремарке: на не повече от 250 мм зад напречната равнина на медианата от носещите конструкции, ако носещите конструкции са монтирани, но в никакъв случай разстоянието от предния край и напречната равнина, минаващо през центъра на царския болт в неговото задно положение, не превишава 2,7 м.
   2.4.2.   Когато предния край се намира в друго открито място, краят се състои от непрекъснат вертикален елемент, който покрива цялата височина на предпазителя; външната и вътрешната страни на този елемент са с размери на задната част най-малко 50 мм и са извити на 100 мм навътре в случая на превозни средства от категории N2 и О3 и най-малко 100 мм в задната част и са извити на 100 мм навътре в случая на N3 и O4.
   2.4.3.   Върху моторно превозно средство, където размерът от 300 мм, определен в точка 2.4.1.1, попада в кабината, предпазителят е проектиран така че да се свържат с командното табло на кабината и, ако е необходимо, да се завърти под ъгъл на не повече от 45о. Надлъжно свободно място от 100 мм се позволява между предния край и командното табло на кабината в окачени или наклонени кабини. В този случай, разпоредбите в точка 2.4.2. не се прилагат.
   2.4.4.   Върху моторно превозно средство, където размерът от 300 мм, определен в точка 2.4.1.1, попада зад кабината и страничният предпазител е продължен напред по желание на производителя, както е показано в точка 2.4.3, трябва да отговаря на разпоредбите на точка 2.4.3.
   2.5.   Задният край на страничния предпазител е не повече от 300 мм пред вертикалната напречна равнина, допирателна на предната част на гумата на колелото непосредствено до задната част; не се изисква непрекъснат вертикален елемент за задния край.
   2.6.   Долният край на страничния предпазител в никоя точка не е на повече от 550 мм над земята.

      Горният край на предпазителя е на не повече от 350 мм под тази част на структурата на превозното средство, през която вертикална равнина, допирателна до външната повърхност на гумите, с изключение на всякакво надграждане близо до земята, освен в следните случаи:
   2.7.1.   когато равнината, уточнена в точка 2.7, не пресича структурата на превозното средство, горният край е на нивото на повърхността на носещата товара платформа, на 950 мм от земята, ако това разстояние е по-малко;
   2.7.2.   когато равнината в точка 2.7 пресича структурата на превозното средство на ниво повече от 1,3 м над земята, тогава горния край на страничния предпазител е не по-малко от 950 мм над земята;
   2.7.3.   върху превозно средство, специално предназначено и проектирано, а не само приспособено за превоз на контейнер или разглобяема каросерия, горният край на предпазителя може да се определи в съответствие с точки 2.7.1 и 2.7.2, като контейнерът или каросерията се считат като част от превозното средство.
   Страничните предпазители по същество са неподвижно закрепени, здраво монтирани (те не бива да са податливи на разхлабване от вибрациите, предизвикани при нормалното използване на превозното средство), освен ако не се отнася до частите, изброени в точка 2.9, направени от метал или друг подходящ материал.
   Страничният предпазител се счита за подходящ, ако може да издържи на хоризонтална статична сила от 1 kN, приложена перпендикулярно към всяка част от неговата външна повърхнина от центъра на буталото, повърхността на което е кръгла и гладка, с диаметър от 220 мм ± 10 мм и, ако огъването на предпазителя под товар тогава е повече от:

               —

               30 мм над 250 мм от най-задната част на предпазителя, и

               —

               150 мм над остатъка от предпазителя.

         2.8.1.   Горепосочените изисквания могат да се проверят чрез изчисляване.
   2.9.   Трайно закрепените компоненти на превозното средство, като акумулаторна кутия (акумулатор), въздушни резервоари, резервоари с гориво, светлини, отражатели, резервни гуми и кутии с инструменти могат да се включат в страничния предпазител, при условие че отговарят на изискванията на директивата. Що се отнася до празните места, трябва да се приложат изискванията, постановени в точка 2.2.
   2.10.   Страничният предпазител не може да се използва за прикрепване на спирачката, въздушните и хидравличните тръби.

      Чрез дерогиране на горепосочените разпоредби, превозните средства от следните типове трябва да отговарят единствено на изискванията, посочени във всеки един частен случай:
   3.1.   Разтегателно ремарке трябва да отговаря на всички изисквания, посочени в точка 2, когато е с минималната си дължина; когато ремаркето е разтегнато, страничните предпазители трябва да отговарят на разпоредбите на точка 2.6, 2.7 и 2.8 и на тези на точка 2.4 или 2.5, но не е необходимо и на двете; разтягането на ремаркето не създава свободни места по дължината на страничните предпазители;
   3.2.   Цистерна е това превозно средство, предназначено единствено за транспорт на течност в затворен резервоар, постоянно прикрепена за превозното средство, снабдена с маркучи или тръби за товарене или разтоварване, трябва да е снабдена със странични предпазители, които да отговарят по възможност на всички изисквания, постановени в точка 2; стриктното спазване може да се дерогира временно, единствено когато експлоатационните изисквания го налагат;
   3.3.   Върху превозно средство с разтегаеми носещите конструкции за осигуряване на допълнителна стабилност по време на товарене, разтоварване или други операции, за които е проектирано превозното средство, на страничният предпазител може да се направят допълнителни дупки, когато те са необходими, за да позволяват разтягането на носещите конструкции.
   3.4.   Върху превозно средство, оборудвано с точки за стифиране за рoрo транспортиране, могат да се направят дупки в страничния предпазител за разтягането на товарозахващащи устройства.
   4.   Ако страните на превозното средство са така проектирани и/или оборудвани, че по формата и характеристиките им, съвкупността от съставните им елементи да отговаря на изискванията в точка 2, те могат да се считат като заместители на страничните предпазители.
   5.   Заявление за типово одобрение на ЕИО
   5.1.   Заявлението за типово одобрение на ЕИО на превозно средство, относно страничната защита, се представя от производителя или от негов упълномощен представител.
   То се придружава от следните документи в три екземпляра и следните данни:
   5.2.1.   описание на превозното средство по отношение на критериите, визирани в точка 1.4.1, заедно с измервателните чертежи и или с фотографски материал или изгледи на страните на превозното средство в разглобен вид. Предоставят се номерата и/или знаците за идентифициране на типа превозно средство;
   5.2.2.   техническо описание на частите, осигуряващи страничната защита заедно с достатъчно подробна информация.
   5.3.   Превозно средство, представително за типа, който ще се одобрява, трябва да се представи на техническата служба, която отговаря за извършване на изпитванията за типово одобрение.
   6.   Типово одобрение на ЕИО
   6.1.   Сертификатът за типовото одобрение на ЕИО за превозното средство трябва да е придружен от приложение, съставено в съответствие с образеца, показан в допълнението.

      (1)  Настоящата директива не ограничава никоя страна да приеме допълнителни изисквания за частите на превозното средство пред предните колела и зад задните колела.

      (2)  ОВ L 266, 2.10.1974 г., стр. 4.
   Допълнение


title: Директива 2006/113/ЕО на Европейския парламент и на Съвета от 12 декември 2006 година относно изискванията за качеството на водите с черупкови организми (кодифицирана версия)

text:
Важна правна забележка

|

32006L0113

Официален вестник n° L 376 , 27/12/2006 стр. 0014 - 0020

		Директива 2006/113/ЕО на Европейския парламент и на Съветаот 12 декември 2006 годинаотносно изискванията за качеството на водите с черупкови организми(кодифицирана версия)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 75, параграф 1 от него,като взеха предвид предложението на Комисията,като взеха предвид становището на Европейския икономически и социален комитет,след като се консултираха с Комитета на регионите,действайки в съответствие с процедурата, установена в член 251 от Договора [1],като имат предвид, че:(1) Директива 79/923/ЕИО на Съвета от 30 октомври 1979 г. относно изискванията за качеството на водите за развъждане на черупкови организми [2] е била съществено изменена [3]. С оглед постигането на яснота и рационалност, тази директива следва да бъде кодифицирана.(2) Опазването и подобряването на околната среда налага конкретни мерки за опазване на водите от замърсяване, включително водите с черупкови организми.(3) Необходимостта да се опазят някои популации черупкови организми от различните вредни въздействия, вследствие на изпускането в морето на замърсяващи околната среда вещества.(4) Решение № 1600/2002/ЕО на Европейския парламент и на Съвета от 22 юли 2002 г. за установяване на Шестата програма за действие на Общността за околна среда [4] предвижда установяване на общи цели за качество, с които се установяват различните изисквания, на които трябва да отговаря околната среда, inter alia, определяне на параметри за водата, включително на водите с черупкови организми.(5) Различия между действащите в различните държави-членки разпоредби относно качеството на водите с черупкови организми, могат да създадат неравнопоставени условия на конкуренция и по този начин да засегнат пряко функционирането на общия пазар.(6) За да се постигнат целите на настоящата директива, държавите-членки трябва да посочат водите, за които тя ще се прилага и да въведат максимално допустими стойности, съответстващи на определени параметри. Така посочените води ще трябва да бъдат в съответствие с тези стойности в срок от шест години, считано от посочването им.(7) За да се осигури контрол на качеството на водите с черупкови организми, следва да се вземат минимален брой проби и да се извършват измервания на параметрите, посочени в приложение I. Вземането на такива проби може да се намали или преустанови в зависимост от резултатите от измерванията.(8) Някои природни явления са извън контрола на държавите-членки и поради тази причина е необходимо да се предвиди възможност за дерогация от настоящата директива в определени случаи.(9) Техническият и научният прогрес може да наложи бързо привеждане в съответствие на някои от изискванията, определени в приложение I. За да се улесни осъществяването на необходимите за тази цел мерки, следва да се предвиди процедура за установяване на тясно сътрудничество между държавите-членки и Комисията. Това сътрудничество следва да се осъществява в рамките на Комитета по привеждане в съответствие към научно-техническия напредък, създаден с член 13, параграф 1 на Директива 2006/44/ЕО на Европейския парламент и на Съвета от 6 септември 2006 г. относно качеството на сладките води, които се нуждаят от опазване или подобряване, с цел да бъдат годни за живота на рибите [5].(10) Настоящата директива не следва да засяга задълженията на държавите-членки относно сроковете за транспониране в националното законодателство на директивите, съгласно част Б на приложение II,ПРИЕХА НАСТОЯЩАТА ДИРЕКТИВА:Член 1Настоящата директива се отнася до качеството на водите с черупкови организми и се прилага за тези крайбрежни и леко солени (бракични) води, определени от държавите-членки като води, които се нуждаят от опазване или подобряване, за да поддържат живота и растежа на черупкови организми (двучерупчести мекотели и коремоноги), като по този начин се допринесе за високото качество на продуктите от черупкови организми, които директно се консумират от човека.Член 2Параметрите, приложими към определените от държавите-членки води, са изброени в приложение I.Член 31. За посочените от тях води държавите-членки въвеждат съответни стойности на параметрите, изброени в приложение I, доколкото тези стойности са посочени в колоните О и З. Те спазват и бележките, съдържащи се в двете колони.2. Държавите-членки не определят по-малко строги стойности от тези в колона З на приложение I и се стремят да спазват стойностите в колоната О, като отчитат въведения в член 8 принцип.3. Що се отнася до заустването на отпадъчни води, попадащи в параметрите "халогенирани органични вещества" и "метали", емисионните норми, въведени от държавите-членки в съответствие с Директива 2006/11/ЕО на Европейския парламент и на Съвета от 15 февруари 2006 г. относно замърсяване, причинено от определени опасни вещества, изпуснати във водната околна среда на Общността [6], се прилагат едновременно с целите за качество и другите, произтичащи от настоящата директива задължения, по-специално тези, свързани с вземането на проби.Член 41. Държавите-членки посочват водите с черупкови организми, като впоследствие могат да правят допълнителни посочвания.2. Държавите-членки могат да преразгледат посочването на някои води, в частност, поради наличие на фактори, които не са били предвидени към датата на посочването, отчитайки принципа, въведен в член 8.Член 5Държавите-членки изготвят програми за намаляване на замърсяването и да гарантират, че посочените води, в срок от шест години след тяхното посочване съгласно член 4, са приведени в съответствие със стойностите, определени от държавите-членки в съответствие с член 3 и на бележките, съдържащи се в колони О и З в приложение I.Член 61. За целите на прилагането на член 5, се приема ,че посочените води са в съответствие с разпоредбите на настоящата директива, ако пробите от такива води, вземани с минималната определена в приложение I честота, от една и съща точка на вземане на проби и в продължение на период от дванадесет месеца, показват, че се спазват определените от държавите-членки стойности, в съответствие с член 3 и на бележките в колони О и З в приложение I по отношение на:а) 100 % от пробите за параметрите "халогенирани органични вещества" и "метали";б) 95 % от пробите за параметрите "соленост" и "разтворен кислород";в) 75 % от пробите за останалите параметри, посочени в приложение I.Ако съгласно член 7, параграф 2, честотата на вземане на проби за всички параметри в приложение I, с изключение на параметрите "халогенирани органични веществата" и "метали", е по-ниска от посочената в приложение I, стойностите и бележките, отнасящи се до първата алинея на този параграф, следва да са спазени при всички проби.2. Случаи, в които стойностите, определени от държавите-членки, съгласно изискванията на член 3 или бележките в колонки О и З в приложение I не са спазени, не се вземат предвид при изчисляването на процентите, съгласно параграф 1 по-горе, ако те се дължат на бедствие.Член 71. Компетентните органи на държавите-членки извършват дейностите по взимането на проби, чиято минималната честота е определена в приложение I.2. Когато компетентният орган регистрира, че качеството на посочените води е чувствително по-високо от това, което би било постигнато в резултат на прилагането на стойностите, определени в съответствие с член 3 и на бележките в колони О и З в приложение I, честотата на вземане на проби може да бъде намалена. Когато няма замърсяване или риск от влошаване качеството на водите, съответният компетентен орган може да реши, че не е необходимо вземането на проби.3. Ако след вземане на проба се окаже, че не е спазена определена от държавата-членка стойност в съответствие с член 3 и бележка в колони О или З в приложение I, държавата-членка установява дали това се дължи на случайност на природно явление или на замърсяване и предприема съответните мерки.4. Точното място на вземане на проби, разстоянието от тази точка до най-близката точка, в която са изхвърлени опасни вещества в отпадъчните води, както и дълбочината, на която се вземат пробите, се определят от компетентните органи на всяка държава-членка в зависимост по-специално от местните условия на околната среда.5. Референтните методи за анализ, които да се използват при изчисляването на стойностите на съответните параметри, са посочени в приложение 1. Лабораториите, които използват други методи, гарантират, че получените резултати са равностойни или сравними с тези, определени в приложение I.Член 8Прилагането на взетите съгласно настоящата директива мерки в никакъв случай не водят пряко или косвено до увеличаване на замърсяването на крайбрежните и бракични води.Член 9Държавите-членки могат по всяко време да определят по-строги стойности за посочените води, отколкото определените в настоящата директива. Те могат също да въвеждат разпоредби, свързани с други параметри, освен предвидените в настоящата директива.Член 10Когато държава-членка възнамерява да посочи води с черупкови организми в непосредствена близост до границата с друга държава-членка, тези държави се консултират помежду си, за да определят частта от водите, за която настоящата директива би могла да се прилага и последиците,които трябва да бъдат постигнати чрез общите цели за качество; тези последици се определят от всяка от засегната държавите-членки, след официално съгласуване. Комисията може да участва в разискванията.Член 11Държавите-членки могат да се отклонят от настоящата директива, в случай на изключителни метеорологични или географски условия.Член 12Необходимите изменения за привеждане в съответствие към научно-техническия прогрес на О стойностите на параметрите и на методите за анализ, посочени в приложение I, се приемат от Комитета, учреден съгласно член 13, параграф 1 от Директива 2006/44/ЕО съгласно процедурата, предвидена в член 13, параграф 2 от нея.Член 131. За целите на прилагането на настоящата директива, държавите-членки предоставят на Комисията информация относно:а) водите, посочени съгласно член 4, параграф 1, в обобщена форма,б) преразглеждането на посочването на някои води, в съответствие с член 4, параграф 2,в) приетите разпоредби с оглед въвеждането на нови параметри, съгласно член 9.2. Когато държава-членка прилага разпоредбите на член 11, тя незабавно нотифицира Комисията за това, като посочи мотивите и очакваните срокове.3. В по-общ план, държавите-членки предоставят на Комисията, по нейно мотивирано искане, информацията, необходима за прилагането на настоящата директива.Член 14На интервали от три години и за първи път за периода от 1993 г. до 1995 г. включително, държавите-членки изпращат на Комисията информация за прилагането на настоящата директива под формата на секторен доклад, който обхваща и други приложими директиви на Общността. Този доклад се разработва на базата на въпросник или план, разработен от Комисията, в съответствие с процедурата, определена в член 6, параграф 1 от Директива 91/692/ЕИО на Съвета от 23 декември 1991 г. относно стандартизиране и рационализиране на докладите за прилагане на някои директиви, свързани с околната среда. [7] Въпросникът или планът се изпращат на държавите-членки шест месеца преди началото на периода, обхванат от доклада. Докладът се изпраща на Комисията, в срок от девет месеца от изтичането на тригодишния период, обхванат от него.Комисията публикува доклад на Общността за прилагането на настоящата директива, в срок от девет месеца след получаването на докладите от държавите-членки.Член 15Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 16Директива 79/923/ЕИО в резултат на това се отменя без да се засягат задълженията на държавите-членки относно сроковете за транспониране на директивите в националното законодателство, съгласно част Б на приложение II.Позоваванията на отменената директива се считат позовавания на настоящата директива и се тълкуват в съответствие с таблицата на съответствие в приложение III.Член 17Настоящата директива влиза в сила на двадесетия ден от нейното публикуване в Официален вестник на Европейския съюз.Член 18Адресати на настоящата директива са държавите-членки.Съставено в Страсбург на 12 декември 2006 година.За Европейския парламентПредседателJ. Borrell FontellesЗа СъветаПредседателM. Pekkarinen[1] Становище на Европейския парламент от 12 октомври 2006 г. (все още непубликувано в Официален вестник) и Решение на Съвета от 30 ноември 2006 г.[2] ОВ L 281, 10.11.1979, стр. 47. Директива, изменена с Директива 91/692/ЕИО (ОВ L 377, 31.12.1991 г., стр. 48).[3] Виж приложение II, част A.[4] ОВ L 242, 10.9.2002 г., стр. 1.[5] ОВ L 264, 25.9.2006 г., стр. 20.[6] ОВ L 64, 4.3.2006 г., стр. 52.[7] ОВ L 377, 31.12.1991 г., стр. 48. Директива, изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).--------------------------------------------------ПРИЛОЖЕНИЕ IКАЧЕСТВО НА ВОДИТЕ С ЧЕРУПКОВИ ОРГАНИЗМИСъкращения:О = ориентировъчна стойностЗ = задължителна стойност| Параметър | О | З | Сравнителни методи за анализ | Минимална честота на вземане на проби или измерване |1 | рН рН единица | | 7—9 | ЕлектрометрияИзмерването се извършва на място едновременно с вземането на проба | Веднъж на три месеца |2 | Температура °С | Температурното отклонение, предизвикано от заустване във водите с черупкови организми, не бива да надвишава с 2 °С температурата в незамърсена вода. | | ТермометрияИзмерването се извършва на място едновременно с вземането на проба | Веднъж на три месеца |3 | Оцветяване (след филтриране) (mg Pt/l) | | Цветът на водата след филтриране, предизвикан от заустване във водите с черупкови организми, не бива да се отклонява с повече от 100 mg Pt/л от цвета на незамърсена вода. | Филтриране през мембрана с пропускливост от 0,45 μmФотометричен метод, използващ платиново-кобалтова скала | Веднъж на три месеца |4 | Суспендирани твърди частици (mg/l) | | Увеличаването на съдържанието на суспендирани вещества, предизвикано от изхвърляне на замърсител във води с черупкови организми, не бива да надвишава с повече от 30 % това, измерено в незамърсени води | Филтриране през мембрана с пропускливост от 0,45 μm, сушене при 105 °С и претеглянеЦентрофугиране (минимум 5 минути, средно ускорение 2800 - 3200 об.) сушене при 105 °С и претегляне. | Веднъж на три месеца |5 | Соленост (‰) | 12 - 38 ‰ | ≤ 40 ‰ Колебанията в солеността, предизвикани от заустване във води с черупкови организми, не бива да надвишава с повече от 10 % тази, измерена в незамърсени води | Кондуктометрия | Ежемесечно |6 | Разтворен кислород (наситеност в %) | ≥ 80 % | ≥ 70 % (средна стойност Ако едно отделно измерване покаже стойност по-малка от 70 %, измерванията се повтарят Отделното измерване не може да показва стойност по-ниска от 60 %, освен когато няма вредни последствия за развитието на черупковите организми | — Метод на Винклер — Електрохимичен метод) | Веднъж месечно, с поне една представителна проба в деня на вземането на проба покаже ниско съдържание на разтворен кислород. При наличие на съмнения за значителни колебания през деня, се вземат най-малко по две проби за деня. |7 | Въглеводороди от нефтен произход | | Във водите за черупкови организми не бива да има въглеводороди в такива количества, че: да образуват видим слой на повърхността на водата и/или да се отлагат върху черупковите организми;да имат вредно въздействие върху черупковите организми. | Визуален преглед | Веднъж на три месеца |8 | Халогенирани органични вещества | Концентрацията на всяко вещество в месото на черупковите организми трябва да е в такива граници, че да допринася в съответствие с член 1 за доброто качество на черупковите организми продукти. | Концентрацията на всяко вещество във водите за черупчести или в месото на черупковите организми, не трябва да достига или надвишава равнището, което предизвиква вредно въздействие върху черупковите организми и ларвите им. | Газова хроматография след екстракция с подходящи разтворители и пречистване | Веднъж на шест месеца |9 | Метали | Концентрацията на всяко вещество в месото на черупковите организми трябва да е в такива граници, че да допринася в съответствие с член 1за доброто качество на продуктите от черупкови организми | Концентрацията на всяко вещество във водите за черупчести или в месото на черупковите организми, не трябва да достига или надвишава равнището, което предизвиква вредно въздействие върху черупковите организми и ларвите им. Трябва да се вземат предвид синергичните ефекти от тези метали. | Атомно-абсорбционна спектрометрия евентуално предхождана от концентриране и/или екстракция | Веднъж на шест месеца |Сребро | Ag |Арсен | As |Кадмий | Cd |Хром | Cr |Мед | Cu |Живак | Hg |Никел | Ni |Олово | Pb |Цинк | Zn |mg/l | |10 | Фекални колиформи/100 ml | ≤ 300 в месото на черупковите организми и междувалвената течност | | Метод на разреждане с ферментация в течен субстрат поне в три епруветки в три разтвора. Субкултивиране на позитивните епруветки на среда за потвърждение. Преброяване по НВЧ (най-вероятно число). Температура на инкубация 44 ± 0,5 °С. | Веднъж на три месеца |11 | Вещества, които влияят върху вкуса на черупковите организми | | Концентрация по-ниска от тази, която влошава вкуса на черупковите организми | Вкусово изследване на черупковите организми, когато се предполага наличие на едно от тези вещества. | |12 | Сакситоксин (произвеждан от динофлагелати) | | | | |--------------------------------------------------ПРИЛОЖЕНИЕ IIЧАСТ AОтменена директива с нейното изменениеДиректива 79/923/ЕИО на Съвета (ОВ L 281, 10.11.1979 г., стр. 47) | |Директива 91/692/ЕИО на Съвета (ОВ L 377, 31.12.1991 г., стр. 48) | Само приложение I, буква д) |ЧАСТ БСписък със срокове за транспониране в националното законодателство(посочено в член 16)Директива | Срок за транспониране |79/923/ЕИО | 6 ноември 1981 г. |91/692/ЕИО | 1 януари 1993 г. |--------------------------------------------------ПРИЛОЖЕНИЕ IIIТАБЛИЦА НА СЪОТВЕТСТВИЕТОДиректива 79/923/ЕИО | Настоящата директива |Член 1 | Член 1 |Член 2 | Член 2 |Член 3 | Член 3 |Член 4, параграфи 1 и 2 | Член 4, параграф 1 |Член 4, параграф 3 | Член 4, параграф 2 |Член 5 | Член 5 |Член 6, параграф 1, първа алинея, встъпително изречение | Член 6, параграф 1, първа алинея, встъпително изречение |Член 6, параграф 1, първа алинея, първо тире | Член 6, параграф 1, първа алинея, буква a) |Член 6, параграф 1, първа алинея, второ тире | Член 6, параграф 1, първа алинея, буква б) |Член 6, параграф 1, първа алинея, трето тире | Член 6, параграф 1, първа алинея, буква в) |Член 6, параграф 1, втора алинея | Член 6, параграф 1, втора алинея |Член 6, параграф 2 | Член 6, параграф 2 |Член 7 | Член 7 |Член 8 | Член 8 |Член 9 | Член 9 |Член 10 | Член 10 |Член 11 | Член 11 |Член 12 | Член 12 |Член 13, първа алинея, встъпително изречение | Член 13, параграф 1, встъпително изречение |Член 13, първа алинея, първо тире | Член 13, параграф 1, буква a) |Член 13, първа алинея, второ тире | Член 13, параграф 1, буква б) |Член 13, първа алинея, трето тире | Член 13, параграф 1, буква в) |Член 13, втора алинея | Член 13, параграф 2 |Член 13, трета алинея | Член 13, параграф 3 |Член 14 | Член 14 |Член 15, параграф 1 | — |Член 15, параграф 2 | Член 15 |— | Член 16 |— | Член 17 |Член 16 | Член 18 |Приложение | Приложение I |— | Приложение II |— | Приложение III |--------------------------------------------------


title: Директива 97/28/ЕО на Комисията от 11 юни 1997 година за привеждане в съответствие с техническия прогрес на Директива76/756/ЕИО на Съвета относно инсталирането на светлинни и светлинно-сигнални устройства на моторните превозни средства и техните ремаркетатекст от значение за ЕИП.

text:
               13/ 21

               BG

               Официален вестник на Европейския съюз

               76

         31997L0028

               L 171/1

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 97/28/ЕО НА КОМИСИЯТА

   от 11 юни 1997 година
   за привеждане в съответствие с техническия прогрес на Директива76/756/ЕИО на Съвета относно инсталирането на светлинни и светлинно-сигнални устройства на моторните превозни средства и техните ремаркета
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 70/156/EИО на Съвета относно типовото одобрение на моторните превозни средства и техните ремаркета (1), последно изменена от Директива 96/79/EО (2) на Европейския парламент и на Съвета, и по-специално член 13, параграф 2 от нея,
   като взе предвид Директива 76/756/EИО на Съвета от 27 юли 1976 г. за сближаване на законодателството на държавите-членки относно инсталирането на светлинни и светлинно-сигнални устройства на моторните превозни средства и техните ремаркета (3), последно изменена с Директива 91/663/EИО (4) на Комисията, и по-специално член 5 от нея,
   като има предвид, че Директива 76/756/EИО е една от специалните директиви на процедурата за типово одобрение на ЕО, въведено с Директива 70/156/EИО; като има предвид, че разпоредбите на Директива 70/156/EИО относно системите, компонентите и отделните технически възли на превозните средства се отнасят съответно за настоящата директива;
   като има предвид, по-специално, че член 3, параграф 4 и член 4, параграф 3 от Директива 70/156/EИО изискват към всяка специална директива да е приложен информационен документ, както и сертификат за типово одобрение, издадено съгласно приложение VI към спомената директива, с оглед да се компютъризира типовото одобрение; като има предвид, че сертификатът за типово одобрение, предвидено в Директива 76/756/EИО, трябва съответно да се измени;
   като има предвид, че процедурите трябва да се опростят с оглед да се запази на предвидената в член 9, параграф 2 от Директива 70/156/EИО равнозначност между определени специални директиви и съответстващите регламенти на Икономическата комисия на Организацията на обединените нации за Европа, когато тези регламенти се изменят; като има предвид, че на първо време е необходимо техническите изисквания на Директива 76/756/EИО да се заменят с посочените в Регламент № 48 с помощта на взаимни препратки;
   като има предвид, че с цел да се подобри безопасността на пътното движение, inter alia беше взето решение да се изисква задължително инсталиране на трета стоп лампа на превозните средства от категория М1 и да се разрешава инсталиране по избор на работещи денем лампи на моторните превозни средства;
   като има предвид, че е необходимо допълнително разглеждане на незадължителните разпоредби относно изискванията за ефективност на отделните светлинни и светлинно-сигнални устройства и тяхното инсталиране на моторните превозни средства и техните ремаркета; като има предвид, че е от съществено значение да се приключи необходимата техническа работа така че бързо да могат да се въведат други изменения в Директива 76/756/EИО;
   като има предвид, че се прави препратка към Директива 76/757/EИО на Съвета (5), последно изменена с Директива 97/29/EО на Комисията (6);
   като има предвид, че предвидените в настоящата директива мерки са съобразени със становището за привеждане в съответствие с техническия прогрес, дадено от Комитета, създаден с Директива 70/156/EИО,
   ПРИЕ НАСТОЯЩАТА ДИРЕКТИВА:
   Член 1
   Директива 76/756/ЕИО сe изменя, както следва:

               1.

               Първото изречение на член 4 се заменя със следния текст:
               „Държава-членка, която е издала типово одобрение на ЕО, предприема необходимите мерки, за да гарантира, че е уведомена за всяко изменение на всяка част или характеристика, посочени в определението за тип превозно средство, по отношение на инсталирането на светлинни и светлинно-сигнални устройства.“

               2.

               Приложенията се заменят с приложението към настоящата директива.

         Член 2
   1.   Считано от 1 януари 1998 г. или, ако публикуването на текстовете, посочени в член 3, се забави след 1 юли 1997 г., шест месеца след действителната дата на публикуване на тези текстове, държавите-членки не могат на основания, свързани с инсталирането на светлинни и светлинно-сигнални устройства,

               —

               да отказват да издават типово одобрение на ЕО или национално типово одобрение за тип превозно средство, или

               —

               да забраняват регистрацията, продажбата или въвеждането в експлоатация на превозни средства,

         ако превозните средства отговарят на изискванията на Директива 76/756/ЕИО, изменена с настоящата директива.
   2.   Считано от 1 октомври 1998 г., държавите-членки:

               —

               преустановяват да издават типово одобрение на ЕО, и

               —

               могат да отказват да издават национално типово одобрение,

         за тип превозно средство на основания, свързани с инсталирането на светлинни и светлинно-сигнални устройства, ако не са спазени изискванията на Директива 76/756/ЕИО, изменена с настоящата директива.
   3.   Считано от 1 октомври 2000 г. държавите-членки:

               —

               смятат сертификатите за съответствие, които съгласно разпоредбите на Директива 70/156/ЕИО придружават новите превозни средства, за невалидни по смисъла на член 7, параграф 1 от същата директива, и

               —

               могат да отказват регистрацията, продажбата и въвеждането в експлоатация на нови превозни средства, които не са придружени от сертификат за съответствие съгласно Директива 70/156/ЕИО,

         на основания, свързани с инсталирането на светлинни и светлинно-сигнални устройства, ако не са спазени изискванията на Директива 76/756/ЕИО, изменена с настоящата директива.
   Член 3
   Параграфите и приложенията от Регламент № 48 на ИКЕ на ООН, посочен в приложение II, точка 1, се публикуват в Официален вестник на Европейските общности до 1 юли 1997 година.
   Член 4
   1.   Държавите-членки въвеждат действие необходимите законови, подзаконови и административни разпоредби, за да се съобразят с настоящата директива, преди 1 януари 1998 г.; въпреки това, ако публикуването на текстовете, посочени в член 3, се забави след 1 юли 1997 г., държавите-членки изпълняват настоящото задължение шест месеца след действителната дата на публикуване на тези текстове. Те незабавно уведомяват Комисията за това.
   Те прилагат тези разпоредби, считано от 1 януари 1998 г., или, ако публикуването на текстовете, посочени в член 3, се забави след 1 юли 1997 г., шест месеца след действителната дата на публикуване на тези текстове.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.
   2.   Държавите-членки уведомяват Комисията за текста на основните разпоредби от националното законодателство, които те приемат в областта, уредена с настоящата директива.
   Член 5
   Настоящата директива влиза в сила на 20-ия ден от датата на публикуването ѝ в Официален вестник на Европейските общности.

   Член 6
   Адресати на настоящата директива са държавите-членки.

      Съставено в Брюксел на 11 юни 1997 година.

            За Комисията

         Martin BANGEMANN

            Член на Комисията

      (1)  ОВ L 42, 23.2.1970 г., стр. 1.

      (2)  ОВ L 18, 21.1.1997 г., стр. 7.

      (3)  ОВ L 262, 27.9.1976 г., стр. 1.

      (4)  ОВ L 366, 31.12.1991 г., стр. 17.

      (5)  ОВ L 262, 27.9.1976 г., стр. 32.

      (6)  ОВ L 171, 30.6.1997 г., стр. 11.
   ПРИЛОЖЕНИЕ
   „
         СПИСЪК НА ПРИЛОЖЕНИЯТА

                     ПРИЛОЖЕНИЕ I:

                  Административни разпоредби за типово одобрение

                        Допълнение 1:

                  Информационен документ

                        Допълнение 2:

                  Сертификат за типово одобрение

                     ПРИЛОЖЕНИЕ II:

                  Технически изисквания

         ПРИЛОЖЕНИЕ I
         АДМИНИСТРАТИВНИ РАЗПОРЕДБИ ЗА ТИПОВО ОДОБРЕНИЕ
         1.   ЗАЯВЛЕНИЕ ЗА ТИПОВО ОДОБРЕНИЕ НА ЕО ЗА ТИП ПРЕВОЗНО СРЕДСТВО
         1.1.   Заявлението за типово одобрение на ЕО съгласно член 3, параграф 4 от Директива 70/156/ЕИО за тип превозно средство по отношение на инсталирането на неговите светлинни и светлинно-сигнални устройства се подава от производителя.
         1.2.   В допълнение 1 е даден образец на информационния документ.
         На техническата служба, която отговоря за провеждане на изпитванията за типово одобрение, трябва да се представи следното:
         1.3.1.   представително за подлежащия на одобрение тип превозно средство.
         2.   ИЗДАВАНЕ НА ТИПОВО ОДОБРЕНИЕ НА ЕО ЗА ТИП ПРЕВОЗНО СРЕДСТВО
         2.1.   Ако са спазени съответните изисквания, се издава типово одобрение на ЕО съгласно член 4, параграф 3 от Директива 70/156/ЕИО.
         2.2.   В допълнение 2 е даден образец на сертификат за типово одобрение на ЕО.
         2.3.   На всеки одобрен тип превозно средство се определя номер на одобрението в съответствие с приложение VII към Директива 70/156/ЕИО. Една и съща държава-членка не трябва да определя същия номер за друг тип превозно средство.
         3.   МОДИФИКАЦИИ НА ТИПА И ВНАСЯНЕ НА ИЗМЕНЕНИЯ В ОДОБРЕНИЯТА
         3.1.   В случай на модификации на типа, одобрен съгласно настоящата директива, се прилагат разпоредбите на член 5 от Директива 70/156/ЕИО.
         4.   СЪОТВЕТСТВИЕ НА ПРОИЗВОДСТВОТО
         4.1.   По правило мерките за гарантиране на съответствие на производството се вземат съгласно разпоредбите на член 10 от Директива 70/156/ЕИО.
         4.2.   Специфичните изисквания за провеждане на изпитванията са дадени в приложение 9 от документите, посочени в точка 1 от приложение II към настоящата директива.

         Допълнение 1

         Допълнение 2

         Добавка

         ПРИЛОЖЕНИЕ II
         ТЕХНИЧЕСКИ ИЗИСКВАНИЯ
         Техническите изисквания са тези, които са предвидени в точки 2, 2.2 до 2.2.5.2, 5 и 6 и приложения 3 до 9 към Регламент № 48 на ИКЕ на ООН, който консолидира следните документи:

                     —

                     серия 01 от изменения, в т.ч. и поправките (1),

                     —

                     списък на грешките № 2 към серия 01 от изменения (2),

                     —

                     добавка 1 към серия 01 от изменения, включително поправките към серия 01 от изменения и списък на грешките № 1 към преработка 1 на Регламент № 48 (3),

                     —

                     списък на грешките № 4 към серия 01 от изменения (4),

               с изключение на това, че:
         1.1.   точка 2.4 следва да се разбира, както следва:„Ненатоварено превозно средство“ е превозно средство в работно състояние, съгласно определението в точка 2.6 от Допълнение 1 от Приложение I към настоящата директива, но без водач.
         1.2.   Препратката в бележката под линия (2) в точка 2.7.24 и съответстващата ѝ бележка под линия се заличават.
         1.3.   Споменатият в точка 5.19.1 термин „формуляр за съобщение (точка 10.1 от приложение I)“ следва да се разбира като „сертификат за типово одобрение (точка 5.1 от добавката към допълнение 2 от приложение I към настоящата директива)“.
         1.4.   В бележка под линия (4) към точка 6.2.9, въведена с документ за справка (3), „Договарящите страни по съответните регламенти“ следва да се разбира като „държавите-членки“.
         1.5.   В точки 6.14.2, 6.15.2, 6.16.2 и 6.17.2, „Регламент № 3“ следва да се разбира като „Директива 76/757/ЕИО“.
         1.6.   Препратката в бележката под линия (5) в точка 6.19 и съответстваща ѝ бележка под линия се заличават.
         1.7.   Бележка под линия (1) в приложение 5 следва да се разбира, както следва:

            „За определенията на категориите, виж приложение II, точка А от Директива 70/156/ЕИО“.

         2.   Без да се нарушават изискванията по член 8, по специално параграфи 2а, 2в и 3 от Директива 70/156/ЕИО, изискванията на настоящото приложение и всички изисквания в специалните директиви, забранява се инсталирането на каквото и да е друго светлинно или светлинно-сигнално устройство, различно от устройствата, които са определени в точки 2.7.1—2.7.24 на посочените в точка 1 документи.
      “

      (1)

               E/ECE/324

               Rev. 1/Add. 47/Rev. 1.

               E/ECE/TRANS/505

      (2)

               E/ECE/324

               Rev. 1/Add. 47/Rev. 1/Corr. 1.

               E/ECE/TRANS/505

      (3)

               E/ECE/324

               Rev. 1/Add. 47/Rev. 1/Amend. 1.

               E/ECE/TRANS/505

      (4)

               E/ECE/324

               Rev. 1/Add. 47/Rev. 1/Corr. 2.

               E/ECE/TRANS/505